CELEX: 62009CA0483
Language: lv
Date: 2011-09-15 00:00:00
Title: Apvienotās lietas C-483/09 un C-1/10: Tiesas (ceturtā palāta) 2011. gada 15. septembra spriedums ( Audiencia provincial de Tarragona (Spānija) lūgums sniegt prejudiciālu nolēmumu) — kriminālprocess pret Magatte Gueye un Valentín Salmerón Sánchez (Policijas un tiesu iestāžu sadarbība krimināllietās — Pamatlēmums 2001/220/TI — Cietušo statuss kriminālprocesā — Ģimenē izdarīti noziedzīgi nodarījumi — Pienākums kā papildsodu piespriest aizliegumu notiesātajam tuvoties cietušajam — Sodu veidu un smaguma pakāpju izvēle — Saderība ar minētā pamatlēmuma 2., 3. un 8. pantu — Valsts tiesību norma, ar kuru izslēgts izlīgums krimināllietās — Saderība ar šī paša pamatlēmuma 10. pantu)

29.10.2011   
            
            
               LV
            
            
               Eiropas Savienības Oficiālais Vēstnesis
            
            
               C 319/5
            
         Tiesas (ceturtā palāta) 2011. gada 15. septembra spriedums (Audiencia provincial de Tarragona (Spānija) lūgums sniegt prejudiciālu nolēmumu) — kriminālprocess pret Magatte Gueye un Valentín Salmerón Sánchez
   
   (Apvienotās lietas C-483/09 un C-1/10) (1)
   
   (Policijas un tiesu iestāžu sadarbība krimināllietās - Pamatlēmums 2001/220/TI - Cietušo statuss kriminālprocesā - Ģimenē izdarīti noziedzīgi nodarījumi - Pienākums kā papildsodu piespriest aizliegumu notiesātajam tuvoties cietušajam - Sodu veidu un smaguma pakāpju izvēle - Saderība ar minētā pamatlēmuma 2., 3. un 8. pantu - Valsts tiesību norma, ar kuru izslēgts izlīgums krimināllietās - Saderība ar šī paša pamatlēmuma 10. pantu)
   2011/C 319/06
   Tiesvedības valoda — spāņu
   
      Iesniedzējtiesa
   
   Audiencia provincial de Tarragona
   
      Lietas dalībnieki pamata procesā
   
   
                
            
            
               
                  
                     Magatte Gueye (C-483/09)
               
               
                  piedaloties: X
               
            
         
                
            
            
               
                  
                     Valentín Salmerón Sánchez (C-1/10)
               
               
                  piedaloties: Y
               
            
         
      Priekšmets
   
   Lūgums sniegt prejudiciālu nolēmumu — Audiencia provincial de Tarragona — Padomes 2001. gada 15. marta Pamatlēmuma 2001/220/TI par cietušo statusu kriminālprocesā (OV L 82, 1. lpp.) 2., 8. un 10. panta interpretācija — Cietušo cieņa un atzīšana — Tiesības uz aizsardzību — Izlīgums krimināllietās kriminālprocesa gaitā — Vienošanās starp cietušo un likumpārkāpēju
   
      Rezolutīvā daļa:
   
   
               1)
            
            
               Padomes 2001. gada 15. marta Pamatlēmuma 2001/220/TI par cietušo statusu kriminālprocesā 2., 3. un 8. pants ir jāinterpretē tādējādi, ka ar tiem ir pieļauts, ka pret vardarbības ģimenē izdarītājiem tiek piespriests dalībvalsts krimināltiesībās kā papildsods paredzētais obligātais aizliegums tuvoties uz īsu laikposmu, pat ja cietušie apstrīd šāda soda piemērošanu;
            
         
               2)
            
            
               Pamatlēmuma 2001/220 10. panta 1. punkts ir jāinterpretē tādējādi, ka ar to dalībvalstīm ir ļauts izslēgt izlīgumu kriminālprocesos par ģimenē izdarītajiem noziegumiem, ņemot vērā šī noziegumu veida īpašās iezīmes.
            
         
      (1)  OV C 37, 13.02.2010.
   
      OV C 63, 13.03.2010.